C 94/62
HU
Az Európai Unió Hivatalos Lapja
2023.3.13.
— változtassa meg a megtámadott határozatot annak kimondásával, hogy a 18 204 993. sz.
CHERRY Passion európai uniós védjegy lajstromozásának viszonylagos kizáró okai nem állnak fenn a 30. osztályba tartozó valamennyi áru vonatkozásában, és a védjegyet lajstromozni kell; — a költségeket illetően a felperes javára határozzon.
Jogalapok — Az (EU) 2017/1001 európai parlamenti és tanácsi rendelet 8. cikke (l) bekezdése b) alpontjának megsértése; — a bizalomvédelem elvének és a jogbiztonság elvének megsértése; — az (EU) 2017/1001 európai parlamenti és tanácsi rendelet 94. cikke (1) bekezdésének és 95. cikke (1) bekezdésének megsértése.
2023. január 30-án benyújtott kereset – QN kontra eu-LISA (T-31/23. sz. ügy) (2023/C 94/75) Az eljárás nyelve: francia Felek Felperes: QN (képviselő: H. Tagaras ügyvéd) Alperes: a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség (eu-LISA)
Kérelmek A felperes azt kéri, hogy a Törvényszék: — adjon helyt a keresetének; — semmisítse meg a megtámadott jogi aktusokat; — kötelezze az alperest 4 000 euró mértékű kártérítés megfizetésére; — kizárólag a felperest kötelezze a költségek megfizetésére.
Jogalapok és fontosabb érvek A Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség (eu-LISA) 2021.
augusztus 5-i, a felperes 2021. évre vonatkozó értékelő jelentését megerősítő határozatával szemben benyújtott keresete alátámasztása érdekében a felperes hat jogalapra hivatkozik 1.
Az első jogalap az indokolási kötelezettségnek – különösen az értékelő jelentés számszerű érdemjegyei és a szöveges értékelés közötti viszonyt illetően – többek között a megtámadott jogi aktusok közötti koherencia hiányából, adódó megsértésén alapul. 2.
A második jogalap az említett értékelés és a jelentés szöveges értékelése közötti koherencia hiányára tekintettel a felperes számszerű értékelésére vonatkozó nyilvánvaló értékelési hibákon alapul. 3.
A harmadik jogalap az értékelő jelentésekre vonatkozó szabályok megsértésén, az eljárás és a hatáskörrel való visszaélésen, továbbá a pártatlanság követelményének többek között abból adódó megsértésén alapul, hogy a felperes első értékelője a jelentéstervezetét a felperest érintő másik eljárás, azaz egy igazgatási vizsgálati eljárás fejleményeinek függvényében módosította.